**DĖL ROKIŠKIO RAJONO SAVIVALDYBĖS NEKILNOJAMO TURTO PARDAVIMO**

2023 m. kovo 31 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 29 straipsnio 8 dalies 2 ir 5 punktais, Lietuvos Respublikos paramos būstui įsigyti ar išsinuomoti įstatymo 25 straipsnio 2 dalies 3 punktu ir 3 dalimi, 26 straipsnio 2 dalimi, Lietuvos Respublikos civilinio kodekso 4.79 straipsniu ir 6.393 straipsnio 1 dalimi, Rokiškio rajono savivaldybės vardu sudaromų sutarčių pasirašymo tvarkos aprašo, patvirtinto Rokiškio rajono savivaldybės tarybos 2019 m. balandžio 26 d. sprendimu Nr. TS-109 „Dėl Rokiškio rajono savivaldybės vardu sudaromų sutarčių pasirašymo tvarkos aprašo patvirtinimo“ 3.8 papunkčiu, Rokiškio rajono savivaldybės administracijos direktoriaus 2023 m. vasario 8 d. įsakymu Nr. ATF-8 „Dėl Rokiškio rajono savivaldybės turto pripažinimo nereikalingu ir netinkamu (negalimu) naudotis“, atsižvelgdama į(*duomenys neskelbtini*) 2023 m. vasario 13 d. sutikimą, Rokiškio rajono savivaldybės taryba nusprendžia:

1. Leisti parduoti Rokiškio rajono savivaldybei nuosavybės teise priklausantį nekilnojamąjį turtą – ½ dalį 42,00 kv. m bendro ploto pastato-ūkinio pastato, unikalus Nr. 7393-9008-7024, esančio Vytauto g. 4, Obelių m., Rokiškio r. sav., gyvenamojo namo savininkei (*duomenys neskelbtini*).
2. Nustatyti, kad šio sprendimo 1 punkte nurodyto parduodamo savivaldybei nuosavybės teise priklausančio nekilnojamojo turto ½ dalies pardavimo kaina yra 410,40 Eur (keturi šimtai dešimt eurų ir 40 ct), iš jų turto įvertinimo išlaidos – 290, 40 Eur (du šimtai devyniasdešimt eurų ir 40 ct).
3. Įgalioti savivaldybės merą pasirašyti notaro parengtą savivaldybės turto pirkimo-pardavimo sutartį.

Šis sprendimas per vieną mėnesį gali būti skundžiamas Regionų apygardos administracinio teismo Kauno, Klaipėdos, Šiaulių ar Panevėžio rūmams Lietuvos Respublikos administracinių bylų teisenos įstatymo nustatyta tvarka.

|  |  |
| --- | --- |
| Savivaldybės meras | Ramūnas Godeliauskas |

Rasa Pugžlienė

Rokiškio rajono savivaldybės tarybai

**TEIKIAMO SPRENDIMO PROJEKTO ,, DĖL ROKIŠKIO RAJONO SAVIVALDYBĖS NEKILNOJAMO TURTO PARDAVIMO“ AIŠKINAMASIS RAŠTAS**

**Sprendimo projekto tikslai ir uždaviniai.**

Leisti parduoti Rokiškio rajono savivaldybei nuosavybės teise priklausantį nekilnojamąjį turtą – ½ dalį 42,00 kv. m bendro ploto pastato-ūkinio pastato, esančio Vytauto g. 4, Obeliai, Rokiškio r. sav.

**Teisinio reguliavimo nuostatos.**

Lietuvos Respublikos vietos savivaldos įstatymas, Lietuvos Respublikos paramos būstui įsigyti ar išsinuomoti įstatymas (toliau – įstatymas), Lietuvos Respublikos civilinis kodeksas, Rokiškio rajono savivaldybės vardu sudaromų sutarčių pasirašymo tvarkos aprašas, Rokiškio rajono savivaldybės administracijos direktoriaus įsakymas.

**Sprendimo projekto esmė.**

Lietuvos Respublikos paramos būstui įsigyti ar išsinuomoti įstatyme pažymėta, kad už rinkos vertę, apskaičiuotą pagal Turto ir verslo vertinimo pagrindų įstatymą, savivaldybės tarybos sprendimu savivaldybei nuosavybės teise priklausantys būstai ir pagalbinio ūkio paskirties pastatai bei jų dalys, būstų savininkams gali būti parduodami, teikiant pirmenybę šių būstų savininkams. Gyvenamojo namo savininkams raštu pranešant ir pasiūlant juos įsigyti.

Atsižvelgiant į Rokiškio rajono savivaldybės administracijos direktoriaus 2023 m. vasario 8 d. įsakymą Nr. ATF-8 „Dėl Rokiškio rajono savivaldybės turto pripažinimo nereikalingu ir netinkamu (negalimu) naudotis“, buvo pasiūlyta ½ dalį ūkinio pastato įsigyti gyvenamojo namo, esančio Vytauto g. 4, Obeliai, bendraturtėms (*duomenys neskelbtini*) ir (*duomenys neskelbtini*) 2023 m. vasario 13 d. sutikimą įsigyti savivaldybei nuosavybės teise priklausančią ½ dalį 42,00 kv. m bendro ploto pastato-ūkinio pastato, unikalus Nr. 7393-9008-7024, esančio Vytauto g. 4, Obeliai, Rokiškio r. sav. išreiškė tik (*duomenys neskelbtini*).

Turto vertinimo įmonė UAB „Apus turtas“ įvertino savivaldybei nuosavybės teise priklausančią ½ dalį nekilnojamojo turto pastato-ūkinio pastato, esančio Vytauto g. 4, Obeliai, Rokiškio r. sav. Nekilnojamojo turto rinkos vertė vertinimo dieną, t. y. 2022-12-19 yra 120,00 Eur. Turto vertinimo išlaidos – 290,40 Eur.

Įstatymo 26 straipsnio 2 dalyje nustatyta, kad savivaldybės išlaidos, susijusios su parduodamo savivaldybės būsto ir pagalbinio ūkio paskirties pastatų vertės nustatymu, įskaitomos į būsto ir pagalbinio ūkio paskirties pastatų pardavimo kainą.

(*duomenys neskelbtini*) 2023 m. vasario 13 d. sutiko pirkti ½ dalį pastato-ūkinio pastato už 410,40 Eur. Atsižvelgiant į tai, siūloma leisti parduoti savivaldybei nuosavybės teise priklausančią ½ dalį 42,00 kv. m bendro ploto pastato-ūkinio pastato, unikalus Nr. 7393-9008-7024, esančio Vytauto g. 4, Obeliai, Rokiškio r. sav (*duomenys neskelbtini*) už 410,40 Eur.

Lėšos, gautos pardavus pagalbinio ūkio paskirties pastatus, pervedamos į savivaldybės biudžetą ir naudojamos socialinio būsto fondo plėtrai, atskaičius su pagalbinio ūkio paskirties pastatų vertės nustatymu susijusias išlaidas.

Vadovaujantis Rokiškio rajono savivaldybės vardu sudaromų sutarčių pasirašymo tvarkos aprašo, patvirtinto Rokiškio rajono savivaldybės tarybos 2019 m. balandžio 26 d. sprendimu Nr. TS-109 „Dėl Rokiškio rajono savivaldybės vardu sudaromų sutarčių pasirašymo tvarkos aprašo patvirtinimo“ 3.8 papunkčiu bei Lietuvos Respublikos civilinio kodekso 6.393 straipsnio 1 dalimi,notaras rengs notarinės formos nekilnojamojo daikto pirkimo-pardavimo sutartį, kurią siūloma įgalioti pasirašyti savivaldybės merą.

**Laukiami rezultatai.**

Bus vykdomos teisės aktuose nustatytos nuostatos, padidės savivaldybės biudžeto lėšos, skirtos socialinių būstų fondo plėtrai.

**Finansavimo šaltiniai ir lėšų poreikis**.

Sprendimo įgyvendinimui biudžeto lėšų nereikės, nes išlaidos, susijusios su parduodamo nekilnojamojo turto vertės nustatymu įskaitomos į nekilnojamojo turto pastato-ūkinio pastato pardavimo kainą, o pardavimo įteisinimo išlaidas apmoka pirkėjas.

**Suderinamumas su Lietuvos Respublikos galiojančiais teisės norminiais aktais**

Projektas neprieštarauja galiojantiems teisės aktams.

**Antikorupcinis vertinimas.**

Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

|  |  |
| --- | --- |
| Turto valdymo ir ūkio skyriaus vyriausioji specialistė | Rasa Pugžlienė |